wickkiey/tamil-wikipedia-markdown huggingface dataset:
# 2017 உத்தராகண்ட சட்டப் பேரவைத் தேர்தல்



**2017 உத்தராகண்ட சட்டப் பேரவைத் தேர்தல் **உத்தராகண்ட சட்டப் பேரவைக்கான 70 உறுப்பினர்களைத் தேர்ந்தெடுக்க 15 பிப்ரவரி 2017 அன்று நடந்த தேர்தலைக் குறிக்கும். இதன் 70 தொகுதிகளுக்கும் ஒரே கட்டத்தில் வாக்குப்பதிவு நடந்தது. 2012 தேர்தலில் எந்தக் கட்சிக்கும் பெரும்பான்மை கிடைக்கவில்லை. எனினும் இந்திய தேசிய காங்கிரசு விசய் பகுகுணா தலைவராவுள்ள முற்போக்கு சனநாயக முன்னணி (உத்தராகண்டம்) உதவியுடன் ஆட்சி அமைத்தது. வாக்காளர் சரிபார்க்கும் காகித தணிக்கை சோதனை இங்கு தேர்தலின் போது நான்கு தொகுதிகளில் பயன்படுத்தப்படும்.  

## கால அட்டவணை
இந்தத் தேர்தல் அட்டவணையை இந்தியத் தேர்தல் ஆணையம், 4 சனவரி 2017 அன்று அறிவித்தது.  
- 15 பெப்ரவரி 2017 - அனைத்து தொகுதிகளுக்கும் ஒரே கட்டமாக வாக்குப்பதிவு
- 11 மார்ச் 2017 - முடிவுகள் அறிவிக்கப்பட்டன.
### வாக்குப் பதிவு
உத்தராகண்டத்தின் 69 தொகுதிகளுக்கு நடந்த தேர்தலில் 68% வாக்குப் பதிவு நடந்தது. கர்னபிரயாக் தொகுதி பகுசன் சமாச் வேட்பாளர் குல்தீப் சிங் சாலை விபத்தில் மரணமடைந்ததால் அத்தொகுதியில் தேர்தல் நடைபெறவில்லை.  

## கருத்துக் கணிப்புக்கள்
| - | யுஎசு\யுகே லைவ் | 18 அக்டோபர் 2016 | **42** | 19 | 09 |
| --- | --- | --- | --- | --- | --- |
| உத்தராகண்டம் ஆன்லைன் | 16 அக்டோபர், 2016 | **39** | 20 | 11 |  |
| அச்சு - இந்தியா டுடே | 14 அக்டோபர் 2016 | 26-31 (28) | **38-43** (**40**) | 1-4 (2) |  |
| விடிபி கூட்டாளிகள் | 16 சூலை 2016 | 24 | **40** | 06 |  |
| **வாக்குச் சராசரி** | **33** | 30 | 07 | } |  |

## முடிவுகள்
**15 பிப்ரவரி 2017 உத்தரகாண்ட் சட்டப் பேரவைத் தேர்தல் முடிவுகளின் சுருக்கம்**

| கட்சிகளும் கூட்டணிகளும் | பெற்ற வாக்குகள் | இடங்கள் |  |  |  |
| --- | --- | --- | --- | --- | --- |
| பா.ஜ.க | 2,314,250 | 46.5 | 13.4 | 57 | 26 |
| காங்கிரசு ( | 1,666,379 | 33.5 | 0.3 | 11 | 21 |
| பகுஜன் சமாஜ் கட்சி | 347,533 | 7.0 | 5.2 | 0 | 3 |
| உத்தரகாண்ட் கிராந்தி தளம் | 37,041 | 0.7 | 1.2 | 0 | 1 |
| சமாஜ்வாதி கட்சி | 18,202 | 0.4 | 1.0 | 0 |  |
| சுயேட்சை | 499,674 | 10.0 | 2.3 | 2 | 1 |
| நோட்டா | 50,439 | 1.0 |  |  |  |
| Total | 4,975,494 | 100.00 | 70 | ±0 |  |
| Valid votes | 49,75,494 | 99.72 |  |  |  |
| Invalid votes | 14,196 | 0.28 |  |  |  |
| **Votes cast / turnout** | **49,89,690** | **65.60** |  |  |  |
| Abstentions | 26,16,998 | 34.40 |  |  |  |
| **Registered voters** | **76,06,688** | } |  |  |  |

## இதையும் பார்க்க
- 2022 உத்தராகண்ட சட்டப் பேரவைத் தேர்தல்
- பஞ்சாப் சட்டமன்றத் தேர்தல், 2017
- 2017 கோவா சட்டப் பேரவைத் தேர்தல்
- 2017 மணிப்பூர் சட்டப் பேரவைத் தேர்தல்
- 2017 உத்தரப் பிரதேச சட்டமன்றத் தேர்தல்
# கட்டச் சம்பா



**கட்டச் சம்பா** (*Katta Samba*) பாரம்பரிய நெல் வகைகளில் ஒன்றாகும். பாரம்பரிய நெல் வகைகளில் மிகவும் குள்ள இரகமாக இருப்பதால், கட்டச்சம்பா என்றழைக்கப்படுகிறது. இந்தப் நெற்பயிருக்கு நோய் எதிர்ப்பு சக்தி அதிகம். ஒரு ஏக்கருக்கு முப்பது மூட்டைக்கு மேல் மகசூல் தரக்கூடியது.  

## சிறப்பு
கட்டச்சம்பா நெல் இரகம், பருவநிலை மாற்றத்திலிருந்தும் இயற்கை சீற்றங்களிலிருந்தும் மீளக்கூடிய நெல் இரகங்களில் முதன்மையானது. உடலுக்கு வலுசேர்க்கும் வகையில் முதன்மையானதாக இந்நெல் இரகம் இருந்துள்ளது. இதன் அரிசி சோற்றினை மண்பானயில் தண்ணீர் ஊற்றி வைத்து, மறுநாள் காலையில் அருந்துவது உடலுக்கு நன்மைதரும்.  

இந்த நெல் இரகத்தைப் பயிரிடுவதன் மூலம், குறைந்த செலவில் அதிக மகசூல் கிடைக்கும்.
# லெதோ, அசாம்



**லெதோ** *(ஆங்கிலம்:Ledo அசாமி: লিডু)* இந்தியாவின் அசாம் மாநிலத்தின் தின்சுகியா மாவட்டத்தில், இருக்கும் ஒரு சிறிய நகரமாகும். இந்தியாவின் கிழக்குகோடியில் உள்ள அகலப்பாதை இரயில்வே நிலையமாக இந்நகரம் உள்ளது. லெதோ சாலையின் தொடக்கப் புள்ளியாக உள்ள இந்நகரம், பிரித்தானிய ஆட்சிக்காலத்தில் சிட்டில்வெல் சாலை என்ற பெயராலும் அறியப்பட்டது. அமெரிக்கர்களும் , பிரித்தானியர்களும் இராணுவத் தளவாடங்களை பர்மாவின் (மியான்மர்) வழியாகச் சீனாவுக்கு கொண்டு செல்ல இச்சாலையைப் (தேசிய நெடுஞ்சாலை 38 மற்றும் தேசிய நெடுஞ்சாலை 153) பயன்படுத்தினர் .  

## புவியியல்

லெதோ நகரம் கடல் மட்டத்திலிருந்து சராசரியாக 150 மீட்டர் உயரத்தில் அமைந்துள்ளது .
# லாங்மியுர்-டெய்லர் உணரி

**லாங்மியுர்-டெய்லர் உணரி** *(Langmuir–Taylor detector)* என்பது டெய்லர் என்பவரால் உருவாக்கப்பட்ட ஒரு வகையான உணரியாகும் . மேற்பரப்பு அயனியாக்க உணரி அல்லது சூடான கம்பி உணரி என்ற பெயர்களாலும் இது அழைக்கப்படுகிறது. லாங்மியுர் மற்றும் கிங்தன் ஆகியோரின் கோட்பாடுகளின் அடிப்படையில் லாங்மியுர் இவ்வுணரியை உருவாக்கினார் .  

## உருவாக்கம்

இந்த கண்டுபிடிப்பு வழக்கமாக உயர் வேலை செயல்பாடு (பொதுவாக டங்ஸ்டன் அல்லது ரினியம்) ஒரு சூடான மெல்லிய இழை அல்லது ஒரு உலோக நாடா கொண்டுள்ளது. உயர் விடுப்பாற்றல் கொண்ட உலோகங்களின் (பொதுவாக தங்குதன் அல்லது இரேனியம்) ஒரு சூடான மெல்லிய இழை அல்லது ஒரு உலோக நாடா இவ்வுணரியில் உள்ளது. இழையின் மீது மோதும் நடுநிலை அயனிகள் அல்லது மூலக்கூறுகளால், மேற்பரப்பு அயனியாக்கச் செயல்முறையின் விளைவாக நேர்மின்சுமையுள்ள அயனிகளாக வெளியேற இயலும். எலக்ட்ரான் பெருக்கி, துகள் எண்ணல் மின்னணுவியல் நுட்பத்தை உபயோகித்து இம்மின்சுமையை தனித்தனியாக மின்சாரமாக அளவிடவோ அல்லது உணரவோ முடிகிறது.  

## பயன்பாடுகள்

பெரும்பாலும் குறைவான அயனியாக்கும் ஆற்றல் கொண்ட கார அணுக்களுடன் சேர்க்கப்பட்டு இவ்வுணரி பொருண்மை நிறமாலையியல் மற்றும் அணு கடிகாரங்களில் பயன்படுத்தப்படுகிறது.
# பாறசாலை தொடருந்து நிலையம்



**பாறசாலை இரயில் நிலையம்** (நிலைய குறியீடு:PRSA) கேரளத்தின் திருவனந்தபுரம் மாவட்டத்தில் அமைந்துள்ள இரயில் நிலையங்களில் ஒன்றாகும். இது நாகர்கோவில் - திருவனந்தபுரம் இரயில் வழித்தடத்தில் அமைந்துள்ளது. இது தென்னக இரயில்வேயின் திருவனந்தபுரம் கோட்டத்தின் கட்டுப்பாட்டில் உள்ளது.  

### விரைவுத் தொடருந்து
| இரயில் பெயர் | இரயில் எண் | புறப்படும் இடம் | சென்று சேருமிடம் | சேவை | வழி |
| --- | --- | --- | --- | --- | --- |
| 16127 | குருவாயூர் விரைவு | சென்னை | குருவாயூர் | தினசரி | திருவனந்தபுரம், ஆலப்புழா, எர்ணாகுளம் |
| 16128 | குருவாயூர் விரைவு | குருவாயூர் | சென்னை | தினசரி | நாகர்கோவில், மதுரை, திருச்சி |
| 16723 | அனந்தபுரி விரைவு | சென்னை | திருவனந்தபுரம் | தினசரி | குழித்துறை |
| 16382 | ஜெயந்தி ஜெயந்தா விரைவு | கன்னியாகுமரி | மும்பை | தினசரி | திருவனந்தபுரம், எர்ணாகுளம், புனே |
| 16525 | ஐலேண்ட் விரைவு | கன்னியாகுமரி | பெங்களூர் | தினசரி | திருவனந்தபுரம், எர்ணாகுளம், கோயம்புத்தூர் |
| 56701 | மதுரை பயணிகள் விரைவு | கொல்லம் | மதுரை | தினசரி | நாகர்கோவில், திருநெல்வேலி |
| 56700 | கொல்லம் பயணிகள் விரைவு | மதுரை | கொல்லம் | தினசரி | திருவனந்தபுரம், வர்க்கலா |
| 16526 | ஐலேண்ட் விரைவு | பெங்களூர் | கன்னியாகுமரி | தினசரி | நாகர்கோவில் |
| 16381 | ஜெயந்தி ஜெயந்தா விரைவு | மும்பை | கன்னியாகுமரி | தினசரி | நாகர்கோவில் |
| 16605 | ஏறநாடு விரைவு | நாகர்கோவில் | மங்களூர் | தினசரி | திருவனந்தபுரம் |
# நேபெர் மறுசீராக்கல்

**நேபெர் மறுசீராக்கல்** *(Neber rearrangement)* என்பது ஒரு கரிம வேதியியல் மறுசீரமைப்பு வினை வகையாகும். இவ்வினையில் மறுசீராக்கல் மூலமாக ஓர் ஆக்சைம் சேர்மமானது ஆல்பா-அமினோகீட்டோனாக மாற்றப்படுகிறது  
:.  

ஆக்சைம் டோசில் குளோரைடுடன் வினபுரிந்து முதலில் கீட்டாக்சைம் டோசிலேட்டாக (4-தொலுயின் சல்போனைல் குளோரைடு) மாற்றப்படுகிறது. சேர்க்கப்பட்ட கார வேதிப்பொருளால் உருவாகும் கார்பானியன் அயனி, அணுக்கரு கவர்பொருள் இடப்பெயர்ச்சியின் மூலம் டோசிலேட்டு தொகுதியை அசிரினாக இடப்பெயர்ச்சி செய்கிறது. அடுத்தடுத்து சேர்க்கப்படும் நீரால் நீராற்பகுப்பு வினை நிகழ்ந்து அமினோகீட்டோன் தோன்றுகிறது.  
பெக்மான் மறுசீராக்கல் வினை ஒரு பக்க வினையாக நிகழ்கிறது.
# திம்ரோத் மறுசீராக்கல்

**திம்ரோத் மறுசீராக்கல்** *( Dimroth rearrangement)* என்பது ஒரு கரிம வேதியியல் மறுசீரமைப்பு வினை வகையாகும். இவ்வினையில் 1,2,3-டிரையசோல்களில் மறுசீரமைப்பு வினை நிகழ்கிறது. உட்புற மற்றும் வெளிப்புற நைட்ரசன் அணுக்கள் இவ்வினையில் இடம்பெயர்கின்றன . இக்கரிம வேதியியல் வினை 1909 ஆம் ஆண்டு ஓட்டொ திம்ரோத்தால் கண்டறியப்பட்டது  

:.  

பீனைல் தொகுதியுடன் இவ்வினை கொதிக்கும் பிரிடினில் 24 மணி நேரத்திற்கு நிகழ்கிறது .  

இவ்வகையான டிரையசோலில் 5 ஆவது நிலையிடத்தில் ஓர் அமினோ தொகுதி உள்ளது. டையசோ இடைநிலையாக வளையம் திறக்கப்பட்ட பின்னர், புரோட்டானின் 1,3- இடப்பெயர்ச்சி C-C பிணைப்பு சுழற்சியால் ஏற்பட வாய்ப்பு ஏற்படுகிறது.  

சிலவகையான 1-ஆல்க்கைல்-2-இமினோபிரிமிடின்களும் இவ்வகையான மறு சீராக்கல் வினையை வெளிப்படுத்துகின்றன.  

:  

முதல் படிநிலையில் தண்ணீர் கூட்டு வினை நிகழ்கிறது. தொடர்ந்து எமியமினால் வளையத் திறப்பும், அமினோ ஆல்டிகைடு வளைய மூடலும் தொடர்கின்றன.
# கோழிக்குத்தி வானமுட்டிப் பெருமாள் கோயில்



**கோழிக்குத்தி வானமுட்டிப் பெருமாள் கோயில்** மயிலாடுதுறை மாவட்டத்திலுள்ள அமைந்துள்ள வைணவக்கோயிலாகும்.  

## அமைவிடம்
இக்கோயில் மயிலாடுதுறை-கும்பகோணம் சாலையில் அமைந்துள்ள மூவலூரிலிருந்து 2 கி.மீ. புறவழிச்சாலையில் 5 கி.மீ. தொலைவில் கோழிக்குத்தி அமைந்துள்ளது. சோழன்பேட்டை கிராமத்தில் அமைந்த கோடிஹித்தி பாப விமோசனபுரமே கோழிக்குத்தி என்று தற்போது அழைக்கப்படுகிறது. கோயிலின் தீர்த்தம் பிப்பல மகரிஷி தீர்த்தம் ஆகும்.  

## பிற சன்னதிகள்
இக்கோயிலில் வரதராஜப்பெருமாள், யோக நரசிம்மர், சக்கரத்தாழ்வார், நர்த்தன கிருஷ்ணர், கருடாழ்வார், சப்தசொரூப ஆஞ்சநேயர், விஷ்வக்சேனர், ராமானுஜர், பிப்பல மகரிஷி ஆகியோருக்கான சன்னதிகள் காணப்படுகின்றன. இங்குள்ள ஆஞ்சநேயரை சப்தஸ்வர ஆஞ்சநேயர் என்றழைக்கின்றனர். இச்சிலையில் தட்டினால் ஏழு இடங்களில் ஓசை வருகிறது.
# அமானட்டு நதி



**அமானட்டு நதி** *(Amanat River)* இந்தியாவின்  
சார்க்கண்டு மாநிலத்தில் உள்ள பலாமூ மற்றும் சத்ரா மாவட்டங்களின் வழியாகப் பாய்கின்ற ஒரு நதியாகும்.  

அசாரிபாக் பீடபூமியில் தோற்றம் பெறும் இந்நதி, சத்ரா மாவட்டத்தின் சிமாரியா காவல்நிலையப் பகுதியில் இருக்கும் இலவாலாங்கு வனவிலங்குப் பூங்காவிற்கு தெற்கு எல்லையாக உருவாகியுள்ளது. அதன் பின்னர், இந்நதி கிட்டத்தட்ட பலாமு மாவட்டத்தின் மேற்கு பகுதி முழுவதும் பாய்ந்து டால்டன்கஞ்ச் நகரத்திற்கு வடக்கில் 5 கிலோமீட்டர் தொலைவிலுள்ள வட கோயல் நதியுடன் இணைகிறது. பலாமூ மாவட்டத்திற்குக் கிழக்கில் ஒரு முக்கிய வடிகால் கால்வாயாகத் திகழும் இந்நதி செழிப்பான சாகுபடியைத் தருகின்ற பள்ளத்தாக்கு வழியாக பாய்கிறது.  

## துணைநதிகள்

இயின்யோய், மைலா மற்றும் பிரி முதலியன இந்நதிக்கு துணைநதிகளாக இருக்கின்றன
# திருக்களாச்சேரி நாகநாதசுவாமி கோயில்

**திருக்களாச்சேரி நாகநாதசுவாமி கோயில்** மயிலாடுதுறை மாவட்டத்தில் உள்ள சிவன் கோயிலாகும்.  

## அமைவிடம்
இக்கோயில் திருக்கடையூருக்குத் தென்மேற்கில் 6 கி.மீ. தொலைவில் அமைந்துள்ளது. தரங்கம்பாடிக்குத் தென்மேற்கில் 6 கி.மீ. தொலைவில் தில்லையாடியிலிருந்து காட்டுச்சேரி வழியாகவும் வரலாம்.  

## இறைவன், இறைவி
இக்கோயிலில் உள்ள மூலவர் குரா மரத்தின் அடியில் மிகப்பெரிய புற்றின் கீழ் ஆதிநாகர் என்ற பெயரில் அமைந்துள்ளார். இறைவி சிவகாமசுந்தரி ஆவார்.  

## வரலாறு
குரா மரத்தைத் தல மரமாகக் கொண்டதால் திருக்குராச்சேரி என்று அழைக்கப்பட்டு, பின்னர் காலப்போக்கில் திருக்களாச்சேரி என்ற பெயரை இந்த ஊர் பெற்றது. திருமால், பாரத்வாஜர், ஆபஸ்தம்பர் ஆகியோர் வழிபட்டுள்ளனர். நாகப்பாம்பு உருவில் திருமால் சிவனை வழிபட்டதால் மூலவர் நாகநாதர் என்றழைக்கப்படுகிறார்.
# தரங்கம்பாடி மாசிலாமணிநாதர் கோயில்



**தரங்கம்பாடி மாசிலாமணிநாதர் கோயில்** என்பது மயிலாடுதுறை மாவட்டத்தில் உள்ள ஒரு சிவன் கோயில் ஆகும். இக்கோயில் கடலுக்கு மிகவும் அருகில் அமைந்துள்ளது.  

## அமைவிடம்
அளப்பூர் என்ற பெயரில் அழைக்கப்படும் இக்கோயில் அப்பர், சுந்தரர் பாடிய தேவார வைப்புத்தலமாகும். இக்கோயில் திருக்கடையூருக்குத் தென்கிழக்கில் 8 கி.மீ. தொலைவில் அமைந்துள்ளது. கடல் அலைகள் இசை பாடுவதுபோல இருப்பதால் தரங்கம்பாடி என்று பெயர் பெற்றதாகக் கூறுவர்.  

கடல் மட்டத்திலிருந்து சுமார் 41 மீட்டர் உயரத்தில், என்ற புவியியல் ஆள்கூறுகள் கொண்டு, இக்கோயில் அமையப் பெற்றுள்ளது.  

## இறைவன், இறைவி
இக்கோயிலில் உள்ள மூலவர் மாசிலாமணிநாதர் ஆவார். இறைவி அகிலாண்டேஸ்வரி ஆவார். கடல் அலைகள் மோதி மூலவர் கருவறையைத் தவிர அனைத்தும் இடிபாடான நிலையில் இருந்த கோயில் தற்போது திருப்பணி பெற்றுள்ளது. மூலவரை மாசிலாமணீசுவரர் என்றும், மாசிலாநாதர் என்றும் கூறுகின்றனர்.  

### பழைய கோயில்
பழைய கோயில் கடலையொட்டி அமைந்துள்ளது. கடல் அலைகள் கோயிலுக்கு நெருக்கமாக வந்து செல்கின்றன. பழைய கோயிலின் கோஷ்டத்தில் தட்சிணாமூர்த்தி, அடிமுடிகாணா அண்ணல் உள்ளனர். விநாயகர் சன்னதி உள்ளது. மூலவர் கருவறை பூட்டப்பட்ட நிலையில் உள்ளது. முன்பாக நந்தியும் பலிபீடமும் உள்ளன.  

### புதிய கோயில்
பழைய கோயிலுக்கு சற்று முன்பாக, 1 செப்டம்படர் 2013இல் குடமுழுக்கு நடைபெற்ற புதிய கோயில் அமைந்துள்ளது. கருவறையில் மாசிலாநாதர் மூலவர் உள்ளார். மூலவருக்கு முன்பாக நந்தியும், பலிபீடமும் உள்ளன. மூலவரின் இடது புறம் தனிச்சன்னதியில் இறைவி உள்ளார். கோஷ்டத்தில் தட்சிணாமூர்த்தி, அடிமுடிகாணா அண்ணல், பிரமன் ஆகியோர் உள்ளனர். திருச்ற்றில் விநாயகர், வள்ளிதெய்வானையுடன் சுப்பிரமணியர், பாலமுருகன் (மயில் பலிபீடம் முன்பு), அகிலாண்டேஸ்வரி, கஜலட்சுமி ஆகியோரின் சன்னதிகளும், சண்டிகேஸ்வரர் சன்னதியும் உள்ளன. அடுத்து நவக்கிரக சன்னதி உள்ளது. சந்திரன், சூரியன், பைரவர் ஆகியோரும் உள்ளனர்.  

## கல்வெட்டுகள்
குலசேகரன்பட்டினம், சடகன்பாடி என்ற பெயர்களில் கல்வெட்டுக்களில் குறிப்பிடப்பட்டுள்ளன. குரா மரத்தைத் தல மரமாகக் கொண்டதால் திருக்குராச்சேரி என்று அழைக்கப்பட்டு, பின்னர் காலப்போக்கில் திருக்களாச்சேரி என்ற பெயரை இந்த ஊர் பெற்றது. திருமால், பாரத்வாஜர், ஆபஸ்தம்பர் ஆகியோர் வழிபட்டுள்ளனர். நாகப்பாம்பு உருவில் திருமால் சிவனை வழிபட்டதால் மூலவர் நாகநாதர் என்றழைக்கப்படுகிறார். 1 செப்டம்பர் 2013, விஜய வருடம் ஆவணி 16ஆம் நாள் ஞாயிற்றுக்கிழமை குடமுழுக்கு ஆனதற்கான இரு கல்வெட்டுகள் புதிய கோயிலில் உள்ளன.  
## பழைய கோயில் புகைப்படத் தொகுப்பு

## புதிய கோயில் புகைப்படத் தொகுப்பு
# பெங்காலி சந்தை

**பெங்காலி சந்தை** *(Bengali Market)* புது தில்லி நகரிலுள்ள மிகவும் பழமையான மற்றும் பிரபலமான சந்தைகளில் ஒன்றாகும். பங்காளி பேரங்காடிச் சந்தை என்பது இச்சந்தையின் உண்மையான பெயர் ஆகும். காலப்போக்கில் இச்சந்தை பெங்காலி சந்தை என்ற எளிமையான பொதுப் பெயராக மாறிவிட்டது. மேற்கு வங்காளத்திற்கும் இச்சந்தைக்கும் எந்தத் தொடர்பும் இல்லை. திரிவேணி கலா சங்கம் மற்றும் மந்தி இல்லம் போன்ற அண்டை குடியிருப்பு பகுதிகளையும் இச்சந்தைப் பகுதி குறிக்கிறது. கன்னாட்டு பிளேசு, புது தில்லி பகுதியிலிருந்து சில கிலோ மீட்டர் தொலைவில் ஒரு கலாச்சார மையமாகவும் இப்பகுதி விளங்குகிறது. 1930 இல் பெங்காலி மால் லோகியாவால் இச்சந்தை கட்டப்பட்டது. பல கடைகளை உள்ளடக்கி ஒரு போக்குவரத்து வளைவைச் சுற்றி வட்ட முறையில் அமைந்துள்ள ஒரு சிறிய சந்தையாக இது அமைந்துள்ளது. தற்பொழுது வட இந்திய நடைபாதை உணவுக்கும் பெங்காலி வகை இனிப்புகளுக்கும் சிறந்த இடமாக இப்பகுதி பிரபலமடைந்துள்ளது  

## போக்குவரத்து
பெங்காலி சந்தைக்கு அருகிலுள்ள தில்லி மெட்ரோ இரயில் நிலையம் மந்தி அவுசு இரயில் நிலையமாகும்.
# தைலேக் மாவட்டம்



**தைலேக் மாவட்டம்** (Dailekh District) (;) மத்திய மேற்கு நேபாளம் நாட்டின், கர்ணாலி மாகாணத்தில் அமைந்த பத்து மாவட்டங்களில் ஒன்றாகும். இம்மாவட்டம் பேரி மண்டலத்தில் அமைந்துள்ளது. இம்மாவட்ட நிர்வாகத் தலைமையிடம் '''நாராயண் நகராட்சி ஆகும்.  

தைலேக் மாவட்டம் 1,502 சதுர கிலோ மீட்டர் பரப்பளவு கொண்டது. 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்ட மக்கள் தொகை 2,61,770 ஆகும்.நேபாள மொழி இம்மாவட்ட மக்களால் அதிகம் பேசப்படுகிறது.  
## மீத்தேன் எரிவாயு கண்டுபிடிப்பு
இம்மாவட்டத்தின் பைரவி கிராமிய நகராட்சியில் உள்ள *ஜல்ஜலே* கிராமத்தில் நேபாளத்தின் சுரங்கம் & புவியியல் துறையினரின் மேற்பார்வையில், சீனாவின் புவியியலாளர்கள் 1.12 பில்லியன் கன மீட்டர் மீத்தேன் இயற்கை எரிவாயு இருப்பதாக கண்டறிந்துள்ளனர்.  
## புவியியல் மற்றும் தட்ப வெப்பம்
இமயமலையில் அமைந்துள்ள இம்மாவட்டம் நான்கு வகைப்பட்ட உயரங்களில் அமைந்துள்ளதால், மாவட்டத்தின் தட்ப வெப்பம் அதற்கேற்ப மாறுபடுகிறது.7  
| Upper Tropical climate | 300 - 1,000 மீட்டர்கள் | 16.7% |  |
| --- | --- | --- | --- |
| Subtropics | 1,000 - 2,000 மீட்டர்கள் | 64.5% |  |
| Temperate climate | 2,000 - 3,000 மீட்டர்கள் | 16.1% |  |
| மான்ட்டேன்#சப்-ஆல்பைன் மண்டலம் | 3,000 - 4,000 மீட்டர்கள் | 2.3% | } |

## கிராம வளர்ச்சி மன்றங்கள் மற்றும் நகராட்சி மன்றங்கள்

இம்மாவட்டம் ஒரு நகராட்சியும், 57 கிராம வளர்ச்சி மன்றங்களையும் கொண்டுள்ளது.  

## இதனையும் காண்க
- நேபாளத்தின் மாவட்டங்கள்
# தார்ச்சுலா மாவட்டம்

நாட்டின் மாநில எண் 7-இல் தார்ச்சுலா மாவட்டத்தின் அமைவிடம்]]  

**தார்ச்சுலா மாவட்டம்** (Darchula District) ( , தூர மேற்கு நேபாள நாட்டின் தூரமேற்கு பிரதேசத்தில் அமைந்த ஒன்பது மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் தார்ச்சுலா நகரம் ஆகும். இதன் மேற்கில் இந்தியாவின் உத்தராகண்டம் மாநிலம் எல்லையாக உள்ளது.  

## மக்கள் தொகையியல்
2011-ஆம் மக்கள் தொகை கணக்கின் படி, தார்ச்சுலா மாவட்டம் 2,322 சதுர கிலோ மீட்டர் பரப்பளவும், 1,33,274 மக்கள் தொகையும் கொண்டுள்ளது. தோடியாளி, குமாவானி, ருங் மற்றும் நேபாளி மொழிகள் இம்மாவட்ட மக்களால் பேசப்படுகிறது. 58% மக்கள் வறுமைக் கோட்டிற்கு கீழ் உள்ளனர். மக்களில் 63.55% சத்திரியர்களும், 17.15% அந்தணர்களும், 4.01% தாக்கூரிகளும், தலித் மற்றும் பிறர் 15.39% ஆக உள்ளனர்.  
பெரும்பான்மையான சமயம் இந்து சமயமாக உள்ளது. பௌத்த சமயத்தை பின்பற்றும் மக்களும் உள்ளனர்.  

## பொருளாதாரம்
தார்ச்சுலா மாவட்டம், சமூக மற்றும் பொருளாதாரத்தில் மிகவும் பின் தங்கிய மாவட்டம் ஆகும்.  
தனி மனிதனின் ஆயுட்காலம் 52 வயது என 1996-இல் கணிக்கப்பட்டது. மக்கள் தொகையில் 90 விழுக்காடு மக்கள் வேளாண்மை மற்றும் கால்நடைப் பொருளாதாரத்தை மட்டுமே நம்பியுள்ளனர்.  

## சுற்றுலா
நேபாளம் வழியாக கயிலை மலை - மானசரோவர் யாத்திரை செல்பவர்களுக்கு தார்ச்சுலா மாவட்டத்தின் **அபி நம்பா காட்டுயிர் காப்பகம்** நுழைவு வாயிலாக அமைந்துள்ளது.  
மலை ஏற்றப் பயிற்சி வீரர்களுக்கு தார்சூலா முக்கிய மையமாக விளங்குகிறது.  

## தட்ப வெப்பம்
பெரு மழையும், கடுங்குளிரும் கொண்ட மாவட்டமிது.  
தார்ச்சுலா மாவட்டத்தின் தெற்கில் மித வெப்பமும், நடுப் பகுதியில் குளிரும், வடக்குப் பகுதியில் கடுங்குளிரும் கொண்டது. சராசரி வெப்பம் 18.6&nbsp;°C; குறைந்த பட்ச வெப்பம் 7.7&nbsp;°C ஆகும். மே மாதம் முதல் செப்டம்பர் மாதம் வரை மழைக் காலம் ஆகும். மாவட்டத்தின் சராசரி மழைப் பொழிவு 2129 மில்லி மீட்டர் ஆகும்  
1800 மீட்டர் முதல் 6500 மீட்டர் உயரம் கொண்ட இமய மலைப் பகுதியில் தார்ச்சுலா மாவட்டம் அமைந்துள்ளது.  

## இதனையும் காண்க
- நேபாளத்தின் மாவட்டங்கள்
- நேபாள மாநிலங்கள்
# ஒசூர் பத்தலப்பள்ளி காய்கறி சந்தை

**ஒசூர் பத்தலப்பள்ளி காய்கறி சந்தை** என்பது தமிழ்நாட்டின் கிருட்டிணகிரி மாவட்டம் ஒசூரின் பத்தளப்பள்ளி பகுதியில் அமைந்துள்ள ஒரு காய்கறி சந்தையாகும்.  
## வரலாறு
ஒசூர் நகரில் இராயக்கோட்டை சாலையில் உள்ள வாரச் சந்தை வளாகத்தில் ஒசூர் நகராட்சியால் கட்டப்பட்ட எம்.ஜி.ஆர். மார்கெட் என்ற பகுதியில் காய்கறி மொத்த விற்பனை சந்தை செயல்பட்டு வந்தது. இந்த மார்கெட்டில் நகராட்சி கடைகளை வாடகைக்கு எடுத்து வணிகர்கள் வணிகம் செய்துவந்தனர். இந்நிலையில் 2000களின் துவக்கத்தில் தங்களுக்கு சொந்தமற்ற நகராட்சி கடைகளில் வணிகம் செய்வதில் உள்ள நிச்சயமற்றத் தன்மையாலும், உள்ளூர் சுமைத் தூக்கும் தொழிலாளர்களின் முரட்டுத்தனத்தாலும் இந்த இடத்திலிருந்து வெளியேறி தங்களுக்கு சொந்தமாக கடைகளை உருவாக்கவேண்டுமென கூட்டாக முடிவெடுத்தனர். இதனையடுத்து ஒசூர் கிருட்டிணகிரி தேசிய நெடுஞ்சாலையில் பத்தலப்பள்ளி என்ற இடத்தில் இடம் வாங்கி 2005 இல் தங்களுக்கான காய்கறி சந்தையை சொந்தமாகக் கட்டிக்கொண்டு சந்தையை ஒட்டுமொத்தமாக இடம்மாற்றிக் கொண்டனர்.  
## வணிகம்
இந்த சந்தையில் 200க்கும் மேற்பட்ட மொத்த வணிகர்கள் காய்கறி வணிகத்தில் ஈடுபடுகின்றனர். இந்த சந்தைக்கு தேன்கனிக்கோட்டை, தளி, கருநாடகத்தின் மாலூர், ஆனேக்கல் ஆகிய வட்டங்களில் இருந்து காய்கறிகள் விற்பனைக்கு கொண்டு வரப்படுகின்றன. இங்கு முட்டைக்கோசு, தக்காளி, பூக்கோசு, பீன்சு, பீட்ரூட், கேரட், வெள்ளரிக்காய், மிளகாய், வெங்காயம், உருளைக் கிழங்கு உட்பட பல்வேறு காய்கறிகள் மொத்த விற்பனை செய்யப்படுகின்றன. இங்கிருந்து தமிழகம் முழுவதும் மற்றும் கேரளத்திற்கும் காய்கறிகள் அனுப்பப் படுகின்றன.
# தாங் மாவட்டம்



லும்பினி மாநிலத்தில் தாங் மாவட்டத்தின் அமைவிடம்]]  

**தாங் மாவட்டம்**, மத்திய மேற்கு நேபாளத்தின் லும்பினி மாநிலத்தில் அமைந்துள்ளது. தாங் மாவட்டத்தின் நிர்வாகத் தலைமையிடம் கோரக்கி நகரம் (முன்னர் இதன் பெயர் திரிபுவன்நகர்) ஆகும். காட்மாண்டு நகரத்தின் மேற்கே 410 கிலோ மீட்டர் தொலைவில் கோரக்கி நகரம் உள்ளது. இம்மாவட்டத்தில் உள்ள மற்றொரு நகரத்தின் பெயர் துளசிபூர் ஆகும்.  

2,955 சதுர கிலோ மீட்டர் பரப்பு கொண்ட இம்மாவட்டத்தின் மக்கள் தொகை 5,48,141 ஆக உள்ளது. இம்மாவட்ட மக்கள் நேபாள மொழி, தாரு மொழி போன்ற மொழிகள் பேசுகின்றனர். இம்மாவட்டத்தில் தாரு மக்கள், பகுன் மக்கள், சேத்திரி மக்கள் மற்றும் சட்டி, பானைகள் செய்யும் குமால் இன மக்களும் வாழ்கின்றனர்.  

## புவியியல் மற்றும் தட்ப வெப்பம்
இம்மாவட்டத்தின் தெற்குப் பகுதி, இந்தியாவின் அவத் பகுதியின் பலராம்பூர் மாவட்டம் மற்றும் சிராவஸ்தி மாவட்டங்களை எல்லையாகக் கொண்டுள்ளது.  
இம்மாவட்டத்தின் வடக்குப் பகுதிகள் மகாபாரத மலைத் தொடர்களில் 1,500 முதல் 1,700 மீட்டர் உயரத்தில் பரவியுள்ளது. இம்மாவட்டத்தின் வடக்கில் பியுத்தான் மாவட்டம், ரோல்பா மாவட்டம் மற்றும் சல்யான் மாவட்டங்கள் உள்ளது. இம்மாவட்டத்தின் தெற்கு எல்லையில் இந்தியாவின் உத்தரப் பிரதேச மாநிலம் உள்ளது.  

| நேப்பாளப் புவியியல்#தட்ப வெப்பம் | உயரம் | பரப்பளவு % |  |
| --- | --- | --- | --- |
| Tropical climate | 300 மீட்டர்களுக்கும் கீழ் (1,000 அடிகள்) | 18.1% |  |
| Upper Tropical | 300 - 1,000 மீட்டர்கள்
1,000 - 3,300 அடிகள் | 69.9% |  |
| Subtropics | 1,000 - 2,000 மீட்டர்கள்
3,300 - 6,600 அடி | 12.0% | } |

## வரலாறு
1760-இல் ஷா வம்சத்து மன்னர்கள், ஒருங்கிணைந்த நேபாள இராச்சியத்தை கட்டமைக்கும் போது, தாங் மாவட்டப் பகுதிகளும் நேபாள இராச்சியத்துடன் இணைக்கப்பட்டது.  

## கிராம வளர்ச்சி மன்றங்கள் மற்றும் நகராட்சிகள்

இம்மாவட்டத்தில் நாற்பத்தி ஒன்பது கிராம வளர்ச்சி மன்றங்களும், இரண்டு நகராட்சிகளும் உள்ளது.  

## வரைபடங்கள்
- நேபாள கூட்டாட்சி விவகாரங்கள் மற்றும் வட்டார வளர்ச்சிகளுக்கான அமைச்சகம்பதிவிறக்கம் செய்யும் வகையில் மாவட்ட வரைபடங்களை வெளியிட்டுள்ளது:
1. **கிராம வளர்ச்சி மன்றங்களின் எல்லைகள்**
1. **பயன்பாட்டிற்கான நிலங்கள்**
1. **ஆறுகள், ஓடைகள், குளங்கள்**
1. **பேருந்து சாலைகள் மற்றும் ஒத்தையடிப் பாதைகள்**

## இதனையும் காண்க
- நேபாளத்தின் மாவட்டங்கள்
# ஜாஜர்கோட் மாவட்டம்


கர்ணாலி மாநிலத்தில் ஜாஜர்கோட் மாவட்டத்தின் அமைவிடம்]]  

**ஜாஜர்கோட் மாவட்டம்** (Jajarkot District) , நேபாளத்தின் கர்ணாலி மாநிலத்தில் அமைந்த பத்து மாவட்டங்களில் ஒன்றாகும். மேலும் நேபாளத்தின் எழுபத்தி ஐந்து மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **காலங்கா** நகரம் ஆகும்.  

2,230 சதுர கிலோ மீட்டர் பரப்பளவு கொண்ட இம்மாவட்டத்தின் மொத்த மக்கள் தொகை 1,71,304 ஆகும்.  

இம்மாவட்டத்தின் வடக்கில் உள்ள ஹும்லா மாவட்டத்தில் திபெத்திய பௌத்த சமயத்தவர்களும், இதன் தெற்கு பகுதியில் இந்துக்களும் அதிகம் வாழ்கின்றனர்.  

## கிராம வளர்ச்சி மன்றங்கள்
ஜாஜர்கோட் மாவட்டம், ஒன்பது உறுப்பினர்களைக் கொண்ட முப்பது கிராம வளர்ச்சி மன்றங்களைக் கொண்டுள்ளது.  

## புவியியல் மற்றும் தட்ப வெப்பம்
| நேபாளப் புவியியல்#தட்ப வெப்ப மண்டலங்கள் | உயரம் | பரப்பளவு % |  |
| --- | --- | --- | --- |
| Upper Tropical climate | 300 - 1,000 மீட்டர்
1,000 - 3,300 அடி | 5.9% |  |
| Subtropics | 1,000 - 2,000 மீட்டர்
3,300 - 6,600 அடி | 37.3% |  |
| Temperate climate | 2,000 - 3,000
6,400 - 9,800 அடி | 34.6% |  |
| மான்ட்டேன்#சப்-ஆல்பைன் | 3,000 - 4,000 மீட்டர்
9,800 - 13,100 அடி | 16.9% |  |
| மான்ட்டேன்#ஆல்பைன் புல்வெளிகள் மற்றும் தூந்திரப் பிரதேசம் | 4,000 - 5,000 மீட்டர்
13,100 - 16,400 அடி | 2.3% |  |
| பனிப் பொழிவு | 5,000 மீட்டர்களுக்கும் மேல் | 3.0% | } |

## ஊர்கள் மற்றும் கிராம வளர்ச்சி மன்றங்கள்

இம்மாவட்டத்தில் 32 கிராம வளர்ச்சி மன்றங்களும், ஒரு நகராட்சி மன்றமும் உள்ளது.  

## இதனையும் காண்க
- நேபாளத்தின் மாவட்டங்கள்
- நேபாள மாநிலங்கள்
# காத்மாண்டு மாவட்டம்

காத்மாண்டு மாவட்டத்தின் அமைவிடம்]]  

**காத்மாண்டு மாவட்டம்** (Kathmandu District) (; மத்திய நேபாளத்தின், பாக்மதி மாநிலத்தில் உள்ள 13 மாவட்டங்களில் ஒன்றாகும். காத்மாண்டு மாவட்டத்தின் நிர்வாகத் தலைமையிட நகரம், காட்மாண்டு ஒரு மாநகராட்சியும், நேபாள நாட்டின் தலைநகரமும் ஆகும். இம்மாவட்டத்தின் பிற நகரங்கள் தோகா மற்றும் பூதநீலகண்டம் ஆகும்.  

395 சதுர கிலோ மீட்டர் பரப்பளவு கொண்ட காத்மாண்டு மாவட்டத்தின், 2011-ஆம் ஆண்டு மக்கள் தொகை கணக்கெடுப்பின் படி, மக்கள் தொகை 17,44,240 ஆகும். இம்மாவட்டத்தில் புகழ் பெற்ற சுற்றுலாத் தலங்களும், இந்து மற்றும் பௌத்தக் கோயில்களும் கொண்டது.  

## புவியியல்
காத்மாண்டு மாவட்டம் கடல் மட்டத்திலிருந்து 1262 மீட்டர் முதல் 2732 மீட்டர் உயரம் வரை பரவியுள்ளது. காத்மாண்டு சமவெளியில் அமைந்த மூன்று மாவட்டங்களில் காத்மாண்டு மாவட்டமும் ஒன்றாகும். பிற இரண்டு மாவட்டங்கள், பக்தபூர் மாவட்டம் மற்றும் லலித்பூர் மாவட்டங்கள் ஆகும்.  

### மாவட்ட எல்லைகள்
- கிழக்கு: பக்தபூர் மாவட்டம் மற்றும் காப்ரேபலாஞ்சோக் மாவட்டம்
- மேற்கு: தாதிங் மாவட்டம் மற்றும் நுவாகோட் மாவட்டம்
- வடக்கு: நுவாகோட் மாவட்டம் மற்றும் சிந்துபால்சோக் மாவட்டம்
- தெற்கு: லலித்பூர் மாவட்டம் மற்றும் மக்வான்பூர் மாவட்டம்

## நிலவியியல் மற்றும் தட்ப வெப்பம்
| நேபாளப் புவியியல்#தட்ப வெப்ப மண்டலங்கள் | உயரம் | பரப்பளவு % |  |
| --- | --- | --- | --- |
| மிதவெப்ப மண்டலம் | 1,000 - 2,000 மீட்டர்
3,300 - 6,600 அடி | 88.2% |  |
| குளிர் காலநிலை | 2,000 - 3,000 மீட்டர்
6,400 - 9,800 அடி | 11.8% | } |

காத்மாண்டுவின் கோடை கால வெப்ப நிலை (சூன் – சூலை) 32° செல்சியஸ் வரையிலும், குளிர்கால வெப்ப நிலை (டிசம்பர் – சனவரி). -2° செல்சியஸ் ஆகவும் உள்ளது. இம்மாவட்டத்தின் சராசரி ஆண்டு மழைப்பொழிவு 176.4 மில்லி மீட்டராகும்.  

## பண்பாடு
காத்மாண்டு மாவட்டத்தில் பல்வேறு இன மக்கள், மொழிகள், பண்பாடு, சமயங்கள் கொண்ட வாழும் மாவட்டம் ஆகும். நேவார் மக்கள் அதிகம் வாழும் மாவட்டம் ஆகும். சமசுகிருத மொழி தாக்கம் கொண்ட நேபாள் பாஷா மற்றும் நேபாள மொழியும் அதிகம் பேசப்படும் மொழிகளில் ஒன்றாகும். நேபாளத் திருவிழாக்களுடன், இந்தியா மற்றும் திபெத் நாட்டின், இந்து சமய - பௌத்த சமயத் திருவிழாக்களும் இங்கு கொண்டாடப்படுகிறது.  

## பொருளாதாரம்
சுற்றுலாத் துறை காத்மாண்டு மாவட்டத்தின் முக்கிய வருவாய் ஆகும். உலகப் பாரம்பரியம் மிக்க புகழ் வாய்ந்த இந்து மற்று பௌத்தக் கோயில்களான பசுபதிநாத் கோவில், சுயம்புநாதர் கோயில், பௌத்தநாத், புத்தநீல்கந்தா போன்ற ஆன்மிகத் தலங்கள் இங்குள்ளன.  

## நிர்வாகம்

காத்மாண்டு மாவட்டம் ஒரு மாநகராட்சியும் பத்து நகராட்சிகளையும் கொண்டுள்ளது. அவைகளின் விவரம்:  

- பூதநீலகண்டம் நகராட்சி
- சந்திரகிரி நகராட்சி
- தட்சினகாளி நகராட்சி
- கோகர்ணேஸ்வரர் நகராட்சி
- காகேஸ்வரி மனோகரா நகராட்சி
- காட்மாண்டு மாநகராட்சி
- கீர்த்திபூர் நகராட்சி
- நாகார்ஜுன் நகராட்சி
- சங்கர்பூர் நகராட்சி
- தாரகேஷ்வர் நகராட்சி
- தோகா நகராட்சி

## மக்கள் தொகையியல்
காத்மாண்டு மாவட்ட மக்கள் தொகையான 17,44,240-இல் ஆண்கள் 9,13,001 ஆகவும் மற்றும் பெண்கள் 8,31,239 ஆகவும் உள்ளனர். 4,36,355 குடியிருப்பு வீடுகள் உள்ளது.  

## ஆன்மிக சுற்றுலாத் தலங்கள்
- காத்மாண்டு நகரச் சதுக்கம்
- காட்மாண்டு
- பசுபதிநாத் கோவில்

## இதனையும் காண்க
- நேபாளத்தின் மாவட்டங்கள்
- நேபாள மாநிலங்கள்
- நேபாள நகரங்கள்
- நேபாள கிராமிய நகராட்சிகள்
# இந்தியாவில் பாதுகாக்கப்படும் இடங்கள்



**இந்தியாவில் பாதுகாக்கப்படும் இடங்கள்** (*Protected areas of India*) 2004 ஆம் ஆண்டு மே மாத கணக்குப்படி சுமார் 1,56,700 சதுர கிலோமீற்றர்கள் இருப்பதாக கூறப்படுகிறது. இது இந்தியாவின் மொத்த நிலப்பரப்பில் 40% ஆகும்.  

## வகைப்பாடு

பன்னாட்டு இயற்கைப் பாதுகாப்புச் சங்கத்தின் வழிகாட்டலின்படி இந்தியாவில் பாதுகாக்கப்படும் இடங்களில் சில:  
- தேசிய பூங்காக்கள்
- வனவிலங்குகள் காப்பகங்கள்இந்தியச் சரணாலயங்கள்
- உயிர்க்கோள மண்டலங்கள் (Biosphere Reserves)
- தனிமைப்படுத்தப்பட்ட காடுகள் (Reserve forest)
- பாதுகாப்பு இருப்புக்கள் (Conservation reserves and community reserves]]
- தனியார் பாதுகாக்கப்பட்ட பகுதி (Private protected area)
- அரசு பாதுகாக்கப்பட்ட பகுதி (Conservation Areas)

## தேசியப் பூங்காக்கள்

ஐயூசிஎன் வகைப்பாடு இரண்டு : இந்தியாவில் முதன் முதலில் 1936 ஆம் ஆண்டு தற்போதைய உத்தராகண்டம் மாநிலத்தில் ஜிம் கார்பெட் தேசியப் பூங்கா தான் ஏற்படுத்தப்பட்டது. இதன் பழைய பெயர் ஹேய்லே தேசியப் பூங்கா என அழைக்கப்பட்டது. இதன் பின்னர் 1970 ஆண்டுகளில் மேலும் 5 தேசியப் பூங்காக்கள் உருவாக்கப்பட்டது. தற்போது இந்தியாவில் **120 தேசியப் பூங்காக்கள்** உள்ளன. இவற்றின் மொத்த நிலப்பரப்பு 39,919&nbsp;km²(15,413 sq mi) ஆகும். அதே வேளையில் இந்தியாவின் மொத்த நிலப்பரபில் இது 1.21% மட்டுமே ஆகும். இக்காடுகளில் பல்வகைப்பட்ட விலங்குகள் மற்றும் பறவைகள் வசிக்கின்றன.  

## வனவிலங்குகள் காப்பகம்

ஐயூசிஎன் வகைப்பாடு நான்கு : இந்தியாவில் 500 விலங்குகள் காப்பகம் உள்ளது. இவற்றுள் 48 புலிகள் காப்பகமும் அடங்கும். தற்போது உத்தராகண்ட் மாநிலத்தில் ராஜாஜி தேசியப் பூங்கா உருவாக்கப்பட்டது.  

## உயிர்க்கோள இருப்புக்கள்

ஐயூசிஎன் வகைப்பாடு ஐந்து : இந்திய அரசு இயற்கை வாழிடங்கள் கெடாது பேணும்  
பொருட்டு இதுவரை 18 இடங்களில் உயிர்க்கோள மண்டலங்களை ஏற்படுத்தியுள்ளது.  

## தேர்ந்தெடுத்து பாதுகாக்கப்படும் காடுகள்

ஐயூசிஎன் வகைப்பாடு நான்கு : இவை மேய்ச்சல் (grazing), வேட்டையாடுதல் மற்றும் மரம் வெட்டும் வேலைக்கும் ஒதுக்கப்பட்டுள்ள இடங்கள் ஆகும். இந்த இடங்களில் அப்பகுதிகளில் நீண்ட நாட்களாக வாழும் மலைவாழ் உறுப்பினர்கள் மட்டுமே உள்நுழைய முடியும்.  

## பாதுகாப்பு மற்றும் சமூக இருப்புக்கள்

ஐயூசிஎன் வகைப்பாடு ஐந்து மற்றும் ஆறு : இப்பகுதிகளில் வனவிலங்கு நடமாட்டம் (Wildlife corridor) அதிகம் உள்ளவையும், பல்லுயிர் பெருக்கத்திற்கு ஏற்ற இடைப்பட்ட மண்டலப்பகுதியாகவும் (Buffer zone) அமையப்பெற்ற இடமாகும்.  

## கிராம பஞ்சாயத்திற்கு உட்பட்ட காடுகள்

ஐயூசிஎன் வகைப்பாடு ஆறு : இவ்வகையான பகுதிகளில் பேண்தகுநிலையில் விலங்குகள், தாவரவளம் போன்றவை அவற்றின் வாழ்விடத்திற்கேற்ப கிராம பஞ்சாயத்தார் பாதுகாக்கின்றனர்.  

## தனியாரால் பாதுகாக்கப்படும் பகுதிகள்
(Private protected areas of India)  
இந்த மாதரியான இடங்களை தனியாரோ, அல்லது அரசில் பதிவு செய்துள்ள அமைப்புகளோ பாதுகாக்கும் பொறுப்பை ஏற்றுக்கொள்கிறது.  

## பாதுகாப்பு பகுதிகள்

இவை தனியாரின் இடங்கள் மற்றும் அரசின் தனிப்பட்ட இடங்களை இந்திய அரசு பாதுகாகும் பகுதிளைக் குறிக்கும்.  

## மேலும் பார்க்க
- இந்திய விலங்கியல் பூங்காக்களின் பட்டியல்
# கைலாலீ மாவட்டம்

கைலாலீ மாவட்டத்தின் அமைவிடம்]]  

**கைலாலீ மாவட்டம்** (Kailali District) , நேபாளத்தின் தூரமேற்கு மாநிலத்தில் உள்ள 9 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **தங்கடி** நகரம் ஆகும்.  

கைலாலீ மாவட்டத்தின் பரப்பளவு 3,235 சதுர கிலோ மீட்டராகும். 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 7,75,709 ஆகும். இம்மாவட்டம் தெற்கில் இந்தியாவை எல்லையாகக் கொண்டுள்ளது.  

இம்மாவட்டத்தில் உள்ள **டீக்காபூர் பூங்கா** (Tikapur Park) நேபாளத்தின் மிகப்பெரிய பூங்காவாகும். தங்கதி நகரத்தில் வானூர்தி அருங்காட்சியகம், பைலட் பேட் உப்ரெதியால் 2014-இல் நிறுவப்பட்டது. இம்மாவட்ட மக்களால் தாரு மொழி, நேபாள மொழி மற்றும் டோட்டி மொழிகள் பேசப்படுகிறது.  

## தட்ப வெப்பம்
| நேபாளப் புவியியல்#தட்ப வெப்ப மண்டலங்கள் | உயரம் | பரப்பளவு % |  |
| --- | --- | --- | --- |
| Lower Tropical climate | 300 மீட்டருக்கும் கீழ் (1,000 அடிகள்) | 59.3% |  |
| Upper Tropical | 300 - 1,000 மீட்டர்கள்
1,000 - 3,300 அடிகள் | 25.9% |  |
| Subtropics | 1,000 - 2,000 மீட்டர்கள்
3,300 _ 6,600 அடிகள் | 13.8% | } |

## கிராம வளர்ச்சி மன்றங்கள் மற்றும் நகராட்சிகள்

### நகராட்சிகள்
1. தங்கடி துணை மாநகராட்சி
1. அத்தாரியா நகராட்சி
1. தீக்காப்பூர் நகராட்சி
1. லம்கி சுகா நகராட்சி
1. கோதக்கோடி நகராட்சி
1. பஜானி – திரிசக்தி நகராட்சி

### கிராம வளர்ச்சி மன்றங்கள்
- சசௌதி
- பௌனியா
- சௌமலா
- தன்சிங்காப்பூர்
- தோடோதாரா
- துர்கௌலி
- தாரகா
- கத்தாரியா
- கோதாவரி
- ஹசுலியா
- ஜானகிநகர்
- ஜோஷிபூர்
- கைராலா
- கோட்டா துளசிபூர்
- மசுரியா
- மோகன்யால்
- முனுவா
- நிகாலி
- பஹல்மன்பூர்
- பாண்டவுன்
- பவேரா
- பிரதாப்பூர்
- இரத்தினபூர்
- சஹாஜ்பூர்
- சுகர்கா
- தாபாப்பூர்
- உதசிப்பூர்
- நாராயணன்பூர்

## இதனையும் காண்க
- நேபாளத்தின் மாவட்டங்கள்
- நேபாள மாநிலங்கள்
# வடக்கு சமர், பிலிப்பீன்சு


**வடக்கு சமர்** (Northern Samar) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் கட்டர்மன் ஆகும். இம்மாகாணம் 1965 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ஜோஸ் எல். ஓங், ஜேஆர்.* (Jose L. Ong, Jr) ஆவார். இதன் மொத்த நிலப்பரப்பளவு 3,692.93 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக வடக்கு சமர் மாகாணத்தின் சனத்தொகை 632,379 ஆகும்.  
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 34ஆம் மாகாணமாகவும் சனத்தொகையின் அடிப்படையில் 46ஆம் மாகாணமாகவும் காணப்படுகின்றது. இம்மாகாணத்தில் 569 கிராமங்களும், 24 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. தேசிய புள்ளிவிபரத் திணைக்களத்தினால் இம்மாகானமானது இரண்டாம் தர மாகாணமாக வகைப்படுத்தப்பட்டுள்ளது. இமாகாணத்தின் 65% ஆன மக்கள் நாட்டுப்புற மக்களாவார்.
# சமர், பிலிப்பீன்சு


**சமர்** (Samar) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் கட்பலோகன் ஆகும். இம்மாகாணம் 1768 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *சாரீ ஆன் டி, டன்* (Sharee Ann T. Tan) ஆவார். இதன் மொத்த நிலப்பரப்பளவு 6,048.03 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக சமர் மாகாணத்தின் சனத்தொகை 780,481 ஆகும்.  
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 10ஆம் மாகாணமாகவும் சனத்தொகையின் அடிப்படையில் 34ஆம் மாகாணமாகவும் காணப்படுகின்றது. இம்மாகாணத்தில் 951 கிராமங்களும், 24 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன. கடலிலிருந்து இமாகாணத்தின் அதிகூடிய நில உயரம் 850 மீற்றர்கள் ஆகும். இம்மாகாணம் பேர்டினன்ட் மகலன் தரிசித்த மாகாணங்களில் ஒன்றாக விளங்குகின்றது.
# தெற்கு லெய்டே


**தெற்கு லெய்டே** (Southern Leyte) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் மாசின் ஆகும். இம்மாகாணம் 1956 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ரோஜர் மெர்காடோ* ( Roger Mercado) ஆவார். இதன் மொத்த நிலப்பரப்பளவு 1,798.61 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக தெற்கு லெய்டே மாகாணத்தின் சனத்தொகை 421,750 ஆகும்.  
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 65ஆம் மாகாணமாகவும் சனத்தொகையின் அடிப்படையில் 62ஆம் மாகாணமாகவும் காணப்படுகின்றது. இம்மாகாணத்தில் 500 கிராமங்களும், 18 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. இமாகாணத்தில் வருடாந்தம் 200,000 சுற்றுலாப் பயணிகள் வந்து செல்கின்றனர். மேலும் இம்மாகாணத்தின் கடற்கரையோரங்களில் பல ஹோட்டல்களும் காணப்படுகின்றன. இஹ்ஹோட்டல்கள் சுற்றுலாத்துறையில் முக்கியப் பங்கு வகிக்கின்றன.
# நெக்ரோஸ் ஒக்சிடென்டல்


**நெக்ரோஸ் ஒக்சிடென்டல்** (Negros Occidental) என்பது பிலிப்பீன்சின் விசயாசின், நெக்ரோஸ் பிராந்தியத்தில் அமைந்துள்ள இரு மாகாணங்களில் ஒன்றாகும். இதன் தலைநகரம் பகோலொட் ஆகும். இம்மாகாணம் 1890 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ரோஜர் மெர்காடோ* (Alfredo G. Marañon, Jr.) ஆவார். இதன் மொத்த நிலப்பரப்பளவு 7,802.54 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக நெக்ரோஸ் ஒக்சிடென்டல் மாகாணத்தின் சனத்தொகை 2,497,261 ஆகும்.  
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 8ஆம் மாகாணமாகவும் சனத்தொகையின் அடிப்படையில் 8ஆம் மாகாணமாகவும் காணப்படுகின்றது. இம்மாகாணத்தில் 601 கிராமங்களும், 19 மாநகராட்சிகளும் உள்ளன. அத்துடன் இம்மாகாணத்தில் பிலிப்பினோ, ஆங்கிலம் உள்ளடங்கலாக மூன்று பிரதான மொழிகள் பேசப்படுகின்றன. இம்மாகாணம் நெக்ரோஸ் தீவின் மேற்குப் பக்கத்தில் உள்ளது. மற்றையது நெக்ரோஸ் ஒரியென்டல் மாகாணம் ஆகும். இங்கு வசிக்கும் 85.71% ஆன மக்கள் ரோமன் கத்தோலிக்கர்கள் ஆவர்.
# நெல்லியம்பதி



**நெல்லியம்பதி** (*Nelliampathi*) இது இந்தியா நாட்டில் கேரளம் மாநிலத்தில் பாலக்காடு மாவட்டத்தில் அமைந்துள்ள மலை வாழிடம் ஆகும். இது ஏறத்தாள 60 கி.மீ. உயரத்தில் அமைந்துள்ளது.  

## நிலவியல்
இங்கு உள்ள பகுதிகளில் டீ தயாரிக்க பயன்படும் தேயிலையும் மற்றும் காப்பியும் பயிரிடப்படுகிறது. இப்பகுதி சிற்றூர் வட்டத்திற்கு உட்பட்டதாகும். போத்துண்டி அணை இப்பகுதியில் தான் அமைந்துள்ளது. நெல்லியம்பதியின் நுழைவு வாயிலில் அமைந்துள்ள இந்த அணையானது 19 ஆம் நூற்றாண்டிலேயே கட்டப்பட்டதாகும்.  

## சீதார்குன்டு
நெல்லியம்பதியிலிருந்து 8 கிலோ மீற்றர்கள் தொலையில் அமைந்துள்ள இது ஒரு காட்சிக் கோணப் பகுதியாகும். இந்த இடத்தில்தான் சீதை, இராமர், இலட்சுமணன் ஆகியோர் வனவாசத்தின் போது தங்கியிருந்ததாக நம்பப்படுகிறது.  

## கேசவன் பாறை
இந்த பகுதியில் மேலும் பார்க்க வேண்டிய இடம் கேசவன்பாறை ஆகும். இங்கு திரைப்படக் காட்சிகள் எடுக்கப்படுவதுண்டு. மம்மூட்டி நடித்த *மிருகயா* திரைப்படம் இங்கு படமாக்கப்பட்டது.  

## மக்கள் வகைப்பாடு
2001 ஆம் ஆண்டு கணக்கெடுப்பின்படி 4,358 ஆண்களும், 4,360 பெண்கள் உட்பட மொத்த மக்கள் தொகை 8,718 பேர் உள்ளனர்.  

## காட்சித் தொகுப்பு
# நெக்ரோஸ் ஒரியென்டல்


**நெக்ரோஸ் ஒரியென்டல்** (Negros Oriental) என்பது பிலிப்பீன்சின் விசயாசின், நெக்ரோஸ் பிராந்தியத்தில் அமைந்துள்ள இரு மாகாணங்களில் ஒன்றாகும். இதன் தலைநகரம் துமகுவெட்டே ஆகும். இம்மாகாணம் 1890 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ரொயெல் டெகமோ* (Roel Degamo) ஆவார். இதன் மொத்த நிலப்பரப்பளவு 5,385.53 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக நெக்ரோஸ் ஒரியென்டல் மாகாணத்தின் சனத்தொகை 1,354,995 ஆகும்.  
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 17ஆம் மாகாணமாகவும் சனத்தொகையின் அடிப்படையில் 19ஆம் மாகாணமாகவும் காணப்படுகின்றது. இம்மாகாணத்தில் 557 கிராமங்களும், 19 மாநகராட்சிகளும் உள்ளன. அத்துடன் இம்மாகாணத்தில் பிலிப்பினோ, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன. இம்மாகாணம் நெக்ரோஸ் தீவின் கிழக்குப் பக்கத்தில் உள்ளது. மற்றையது நெக்ரோஸ் ஒக்சிடென்டல் மாகாணம் ஆகும். இங்கு வசிக்கும் 91.4% ஆன மக்கள் ரோமன் கத்தோலிக்கர்கள் ஆவர்.
# சம்பொவாங்கோ டெல் நோர்டே


**சம்பொவாங்கோ டெல் நோர்டே** (Zamboanga_del_Norte) என்பது பிலிப்பீன்சின் மின்டனாவுப் பகுதியில், சம்பொவாங்கா தீபகற்பம் பிராந்தியத்தில் அமைந்துள்ள மூன்று மாகாணங்களில் ஒன்றாகும். இதன் தலைநகரம் டொபோலொக் ஆகும். இம்மாகாணம் 1635 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ரொபேடோ யை. உயை* (Roberto Y. Uy) ஆவார். இதன் மொத்த நிலப்பரப்பளவு 7,301.53 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக சம்பொவாங்கோ டெல் நோர்டே மாகாணத்தின் சனத்தொகை 1,011,393  
ஆகும்.  
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 9ஆம் மாகாணமாகவும் சனத்தொகையின் அடிப்படையில் 26ஆம் மாகாணமாகவும் காணப்படுகின்றது. இம்மாகாணத்தில் 691 கிராமங்களும், 25 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. இம்மாகானத்தின் அதிகூடிய கடல் மட்டத்திலிருந்தான உயரம் 243.8 மீற்றர்கள் ஆகும். மேலும் கடிபுனன் என்பதே இம்மாகானத்தில் அமைந்துள்ள உயரமான உச்சி ஆகும்.
# சம்பொவாங்கோ டெல் சர்


**சம்பொவாங்கோ டெல் சர்** (Zamboanga del Sur) என்பது பிலிப்பீன்சின் மின்டனாவுப் பகுதியில், சம்பொவாங்கா தீபகற்பம் பிராந்தியத்தில் அமைந்துள்ள மூன்று மாகாணங்களில் ஒன்றாகும். இதன் தலைநகரம் பகாடியன் ஆகும். இம்மாகாணம் 1952 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *அந்தோனியோ செரில்லிஸ்* (Antonio Cerilles) ஆவார். இதன் மொத்த நிலப்பரப்பளவு 4,499.46 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக சம்பொவாங்கோ டெல் சர் மாகாணத்தின் சனத்தொகை 1,010,674 ஆகும்.  
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 25ஆம் மாகாணமாகவும் சனத்தொகையின் அடிப்படையில் 27ஆம் மாகாணமாகவும் காணப்படுகின்றது. இம்மாகாணத்தில் 779 கிராமங்களும், 26 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. இம்மாகாணத்தில் வாழும் மக்களில் 45 வீதமானோர் இசுலாமியர்க?ள், மேலும் ரோமன் கத்தோலிக்கர்கள் இம்மாகாணத்தில் சிறுபான்மையினராகக் காணப்படுகின்றனர்.
# சம்பேலஸ்


**சம்பேலசு** (Zambales) என்பது பிலிப்பீன்சின் லூசோனின், மத்திய லூசோன் பிராந்தியத்தில் அமைந்துள்ள ஏழு மாகாணங்களில் ஒன்றாகும். இதன் தலைநகரம் இபா ஆகும். இது 1578 ஆம் ஆண்டில் ஸ்தாபிக்கப்பட்டது. இம்மாகாணத்தில் 230 கிராமங்களும், 13 மாநகராட்சிகளும் உள்ளன. இதன் தற்போதைய மாகாண சபை ஆளுநர் *அமர் டெலோசோ* ( Amor Deloso) ஆவார். இதன் மொத்த நிலப்பரப்பளவு 3,053.6 சதுர கிலோமீட்டர்கள் ஆகும். 2015 ஆம் ஆண்டின் ஜனத்தொகைக் கணக்கெடுப்புக்கு அமைவாக சம்பேலசு மாகாணத்தின் ஜனத்தொகை 590,848 ஆகும்.  
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 35ஆம் மாகாணமாகவும் ஜனத்தொகையின் அடிப்படையில் 50ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம், கப்பம்பங்கன் உள்ளடங்கலாக ஆறு பிரதான மொழிகள் பேசப்படுகின்றன. இம்மாகாணத்தின் பொருளாதாரம் சுற்றுலாத்துறையிலேயே தங்கியுள்ளது. மேலும் இமாகாணத்தின் நிக்கல் போன்றவற்றை அகழ்தலும் அதிகளவில் தற்போது இடம்பெற்று வருகிறது. எனினும் அடிப்படையில் இது விவசாய மாகாணமே ஆகும். இங்கு அரிசி, சோளம் போன்றவை உற்பத்தி செய்யப்படுகின்றன.
# படன்காஸ்


**படன்காஸ்** (Batangas) என்பது பிலிப்பீன்சின் லூசோனின், கலபர்சொன் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் படன்காஸ் நகரம் ஆகும். இது 1581 ஆம் ஆண்டில் ஸ்தாபிக்கப்பட்டது. இம்மாகாணத்தில் 1,078 கிராமங்களும், 31 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ஹேர்மிலென்டோ மன்டனாஸ்* (Hermilando Mandanas) ஆவார். இதன் மொத்த நிலப்பரப்பளவு 3,119.75 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக படன்காஸ் மாகாணத்தின் சனத்தொகை 2,694,335 ஆகும்.  
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 44ஆம் மாகாணமாகவும் சனத்தொகையின் அடிப்படையில் 7ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு , ஆங்கிலம், ஆகிய மூன்று பிரதான மொழிகள் பேசப்படுகின்றன. வண்ணத்துப்பூச்சிக் கத்திகளுக்க்கு படன்காஸ் மாகாணம் மிகவும் பிரசித்தமானது ஆகும். அத்துடன் இக்கத்திகள் உற்பத்தி மூலம் பல கைத்தொழில் பேட்டைகள் இம்மாகாணத்தில் உருவாகியுள்ளன.
# கவைட்


**கவைட்** (Cavite) என்பது பிலிப்பீன்சின் லூசோனின், கலபர்சொன் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் இமுஸ் ஆகும். இதுவே பிலிப்பீன்சின் அதிக சனத்தொகை கொண்ட மாகாணம் ஆகும். 1614 ஆம் ஆண்டில் ஸ்தாபிக்கப்பட்டது. இம்மாகாணத்தில் 829 கிராமங்களும், 16 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ஜீசஸ் கிறிஸ்பின் ரெமுல்லா* (Jesus Crispin Remulla) ஆவார். இதன் மொத்த நிலப்பரப்பளவு 1,574.17 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கவைட் மாகாணத்தின் சனத்தொகை 3,678,301 ஆகும்.  
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 67ஆம் மாகாணமாகவும் சனத்தொகையின் அடிப்படையில் 1ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு சவகானோ ஆகிய இரு பிரதான மொழிகள் பேசப்படுகின்றன. இம்மாகாணத்தின் முக்கிய ஏழு ஆறுகள் ஓடுகிண்ரன. அத்துடன் இம்மாகாணத்தின் சனத்தொகை கூடிய மாநகராட்சியாக கவைட் நகரம் ஆகும்.
# விளக்கு மாடம்



**விளக்கு மாடம்** என்பது, வீடுகள், மடங்கள், கோயில்கள் போன்ற பாரம்பரியக் கட்டிடங்களில் எண்ணெய் விளக்குகளை வைப்பதற்காகச் சுவர்களில் காணப்படும் குழி போன்ற அமைப்பு ஆகும். மின் விளக்குகளின் அறிமுகத்துக்கு முன்னர் கட்டிடங்களில் ஒளியூட்டுவதற்கு எண்ணெய் விளக்குகள் பயன்பாட்டில் இருந்த காலங்களில் விளக்கு மாடங்கள் அமைக்கப்பட்டன.  

## அமைப்பு
கட்டிடங்களின் தன்மையைப் பொறுத்து விளக்கு மாடங்கள் எளிமையான வடிவம் கொண்டவையாகவோ அல்லது அழகான வடிவ அமைப்புகளுடன் கூடியவையாகவோ அமைக்கப்பட்டன. விளக்குமாட அழகூட்டல்களின் தன்மை பெரும்பாலும் சுவரின் தடிப்பில் தங்கியுள்ளதால், தடிப்பான சுவர்களுடன் கூடிய பெரிய கட்டிடங்கள் அழகிய வேலைப்பாடுகளுடன் கூடிய விளக்கு மாடங்களை அமைப்பதற்கு வாய்ப்பாக அமைகின்றன. மின் விளக்குகளின் அறிமுகம், விளக்கு மாடங்களைத் தேவையற்ற கூறுகள் ஆக்கிவிட்டன. ஆனாலும், தமிழ்நாட்டின் பல இடங்களில், வாயிற் கதவின் இரு புறங்களிலும் அழகுடன் அமைக்கப்பட்ட விளக்கு மாடங்களைத் திண்ணைகளோடு கூடிய பழைய வீடுகளிலும், மடங்களிலும் இன்றும் காணலாம்.
# பானேசுவர்



**பானேசுவர்** *(Baneswar)* இந்தியாவின் மேற்கு வங்காள மாநிலத்தில் உள்ள கூச்பெகர் மாவட்டத்திலுள்ள ஒரு சிறிய நகரமாகும் .  

பானேசுவர் நகர சிவன் கோவில் மிகவும் புகழ்பெற்ற ஆலயமாகும். இக்கோவிலுக்கு அருகிலுள்ள குளத்தில் வாழ்கின்ற ஆமைகளும் சிறப்பு வாய்ந்தவையாகும்.  

பானேசுவர் என்ற சொல் பான்+ஈசுவர் என்ற சொற்களில் இருந்து பிறந்ததாகும். பான் என்பவர் அசுரர்களின் அரசர் ஆவார். அவர் 'சிவ லிங்கத்தை' வெளியே கொண்டுபோய் பாதாள உலகில் வைப்பதன் மூலம் சிவனையும் அங்கு கொண்டு செல்ல முயற்சித்தார். அவருடைய முயற்சி தோல்வியில் முடிந்தது. இன்று பார்க்கின்ற சிவபெருமான் ஆலயத்தில் சிவலிங்கம் உறுதியாக நின்றதாக நம்பப்படுகிறது. உள்ளூர் மக்கள் மட்டுமன்றி பல வெளியூர் பக்தர்களும் பிரார்த்தனைக்காக இங்கு வருகின்றனர். தோபோட்ரோ அறக்கட்டளை ஒவ்வொரு ஆண்டும் விமரிசையாக சிவன் மேளாவைக் (சிவ சதுர்த்தியின் போது) கொண்டாடுகிறது.  

பானேசுவர் நகரம் கூச் பெகர் (12 கிலோமீட்டர்) மற்றும் அலிபுர்துவார் (13 கிலோமீட்டர்) நகரங்களுடன் நன்றாக இணைக்கப்பட்டுள்ளது.
# கஞ்சன்பூர் மாவட்டம்



கஞ்சன்பூர் மாவட்டத்தின் அமைவிடம்]]  

**கஞ்சன்பூர் மாவட்டம்** (Kanchanpur District) , தூர மேற்கு நேபாளத்தின், தூரமேற்கு பிரதேசத்தில் உள்ள ஒன்பது மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **பீம்தத்தா** நகரம் ஆகும். *மகாகாளி* மண்டலத்தில் உள்ள இம்மாவட்டம், நேபாளத்தின் 77 மாவட்டங்களில் ஒன்றாகும்.  

## மக்கள் தொகையியல்
இம்மாவட்டம் 1,610 சதுர கிலோ மீட்டர் பரப்பளவு கொண்டது. 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்ட மக்கள் தொகை 4,51,248 ஆகும். இம்மாவட்டத்தில் குமாவானி மொழி மற்றும் டடோலி மொழி (70%), தாரு மொழி (20%), நேபாள மொழி (7%) மற்றும் பிற மொழிகள் (3%) பேசப்படுகிறது. இம்மாவட்டத்தில் தாரு இன பழங்குடி மக்கள் பெரும்பான்மையாக உள்ளனர்.  

## அமைவிடம்
நேபாளத்தின் தூர மேற்குப் பகுதியில் இம்மாவட்டத்தின் கிழக்கில் கைலாலீ மாவட்டம், வடக்கில் டடேல்துரா மாவட்டம், தெற்கிலும், மேற்கிலும் இந்தியாவும் எல்லைகளாக அமைந்துள்ளது.  

## புவியியல் மற்றும் தட்ப வெப்பம்
| நேபாளப் புவியியல்#தட்ப வெப்பம் | உயரம் | பரப்பளவு % |  |
| --- | --- | --- | --- |
| Lower Tropical climate | 300 மீட்டர்களுக்கும் கீழ் (1,000 அடிகள்) | 85.2% |  |
| Upper Tropical | 300 - 1,000 மீட்டர்கள்
1,000 - 3,300 அடிகள் | 13.0% |  |
| Subtropics | 1,000 - 2,000 மீட்டர்கள்
3,300 - 6,600 அடிகள் | 1.8% | } |

## நகராட்சிகள் மற்றும் கிராம வளர்ச்சி மன்றங்கள்

- பைசே பீச்வா
- பேட்கோட் நகராட்சி
- பெலௌரி நகராட்சி
- பெல்தண்டி நகராட்சி
- பீம்தத்தா நகராட்சி
- டெக்ஹத்புலி
- தோடரா-சண்டினி நகராட்சி
- ஜலாரி-பிபால்டி நகராட்சி
- கிருஷ்ணாபூர் நகராட்சி
- புனர்வஸ் நகராட்சி
- ரைகாவார் பீச்சவா
- சங்கர்பூர்

## இதனையும் காண்க
- நேபாளத்தின் மாவட்டங்கள்
- நேபாள மாநிலங்கள்
# பக்ரி, பீகார்



**பக்ரி** *(Pakri)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.  

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி பக்ரி கிராமத்தின் மக்கள்தொகை 4065 நபர்கள் ஆகும். இவர்கள் 823 குடும்பங்களாக வாழ்கின்றனர். இம்மக்கள்தொகையில் 51.6% நபர்கள் ஆண்கள் மற்றும் 48.3% நபர்கள் பெண்களாவர். இக்கிராமத்தின் எழுத்தறிவு சதவீதம் 46.1% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 61.5% நபர்கள் ஆண்கள் மற்றும் 38.4% நபர்கள் பெண்களாவர். 21.1% நபர்கள் 6 வயதுக்கு குறைவானவர்களாக உள்ளனர் .
# புரைனியா



**புரைனியா** *(Purainia)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.  

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி புரைனியா கிராமத்தின் மக்கள்தொகை 3538 நபர்கள் ஆகும். இவர்கள் 653 குடும்பங்களாக வாழ்கின்றனர். இம்மக்கள்தொகையில் 51.75% நபர்கள் ஆண்கள் மற்றும் 48.24% நபர்கள் பெண்களாவர். இக்கிராமத்தின் எழுத்தறிவு சதவீதம் 48.9% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 52% நபர்கள் ஆண்கள் மற்றும் 37.9% நபர்கள் பெண்களாவர். 21.6% நபர்கள் 6 வயதுக்கு குறைவானவர்களாக உள்ளனர் .
# முர்லி, பீகார்



**முர்லி** *(Murli)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.  

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி முர்லி கிராமத்தின் மக்கள்தொகை 875 நபர்கள் ஆகும். இவர்கள் 184 குடும்பங்களாக வாழ்கின்றனர். இம்மக்கள்தொகையில் 51.2% நபர்கள் ஆண்கள் மற்றும் 48.7% நபர்கள் பெண்களாவர். இக்கிராமத்தின் எழுத்தறிவு சதவீதம் 53.9% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 55% நபர்கள் ஆண்கள் மற்றும் 44% நபர்கள் பெண்களாவர். 18.8% நபர்கள் 6 வயதுக்கு குறைவானவர்களாக உள்ளனர் .
# வனேடியம்-காலியம்

**வனேடியம்-காலியம்** *(Vanadium-gallium)* (V<sub>3</sub>Ga) என்பது வனேடியமும், காலியமும் இரண்டையும் சேர்த்து உருவாக்கப்படும் ஒரு மீகடத்தி கலப்புலோகமாகும். பெரும்பாலும் இவ்வுலோகக் கலவை மீகடத்து மின்காந்தங்களில் உயர்புல புகுத்துச் சுருளாகப் பயன்படுத்தப்படுகிறது.  

வனேடியம்-காலியம் வார்ப்பட்டை மீகடத்து காந்தங்களில் பயன்படுத்தப்படுகிறது (17.5 டெசுலாக்கள் அல்லது 175000 காச்சுகள்) மீகடத்தும் ஏ15 முக வனேடியம்-காலியத்தின் கட்டமைப்பு பொதுவாகப் பயன்பாட்டிலுள்ள Nb3Sn மற்றும் Nb3 Ti. கலப்புலோகங்களின் கட்டமைப்பை ஒத்துள்ளது .  
Nb, Ta, Sn, Pt மற்றும் Pb போன்ற உயர் அணு எண் தனிமங்களுடன் இக்கலப்புலோகத்தை கலப்பதன் மூலமாக உயர் புலப் பண்புகளை மேம்படுத்த முடியும்.  

## மீகடத்துப் பண்புகள்

- மாறுநிலை வெப்பம் (Tc) : ~14.2 கெல்வின்
- உயர் மாறுநிலைப் புலம் (Hc2) : 19 டெசுலாவிற்கு மேல்.

## மீகடத்து கம்பி அல்லது மீகடத்து வார்ப்பட்டை புனைவு

திடநிலை வீழ்படிவாக்கல் முறையில் வனேடியம்-காலியம் கம்பிகள் உருவாக்கப்படுகின்றன.
# செயங்கொண்ட சோழ கொங்காள்வான்


**உராளி செம்ப வேட்டுவ செயங்கொண்ட சோழ கொங்காள்வான்** கொங்கு வேடடுவக் கவுண்டர் இன மண்ணராகிய இவர் முதலாம் குலோத்துங்கன் ஆட்சி(கி.பி 1070 முதல் கி.பி 1125 வரை) காலத்தில் கொங்கு 24 நாட்டில் ஒன்றான வடகரை நாடு நாட்டை ஆட்சிபுரிந்தார் . இவருக்கு ஊராழ்வான் பொறுப்பும் பெற்று இருந்தார்.  

## கொடிவேரி அணைக்கட்டு
கொங்கு நாட்டில் ஒன்றான வடகரை நாட்டில் குளவாற்றூர் தற்போதைய ஈரோடு கோபிச்செட்டிப்பாளையம் தாலுக்காவில் உள்ள கொடிவேரி என்ற இடத்தில் பவானி ஆற்றுநீரைத்தேக்கி (இக்குளம் அட்டி) கொடிவேரி அணைக்கட்டு கால்வாயை செயங்கொண்ட சோழ கொங்காள்வான் வெட்டினார். முதலாம் குலோத்துங்கனின் 55 வது ஆட்சி ஆண்டில் (கி.பி 1125) கொடிவேரியில் பவானி ஆற்றுநீர் பாயும் இடத்தை அகலப்படுத்தி நீரை பெரும் கற்களைக் கொண்டு தேக்கி கால்வாய் வெட்டினார். இன்று இது கொடிவேரி அணைக்கட்டு என்று அழைக்கப்படுகிறது. இந்த செய்தி கொடிவேரி , பவானி ஆற்றங்கரையில் உள்ள கல்வெட்டில் காணப்படுகிறது.  

## கல்வெட்டு சான்று
: இந்த கொடிவேரி அணைக்கட்டு பற்றிய கல்வெட்டு அணைக்கட்டு கரையில் உள்ளது.  
<small>  
::# ஸ்வஸ்தி ஸ்ரீ குலோத்  
::# துங்க சோழதேவற்  
::# கு யாண்டு ஐம்பத்து அ  
::# ஞ்சாவது வடகரை நாட்டு  
::# க் குளவாற்றூரிலருக்கும்  
::# ஊராளி செம்ப வேட்டுவ  
::# ன் தொண்டயன் பிள்ளா  
::# நான சயங்கொண்டசோழ  
::# க் கொங்காள்வானேன் இக்குள  
::# ம் அட்டி  
::# காலும் வெட்டி  
::# விச்சேன் இது  
::# ஆக்குவான் பா  
::# தம் எந்தலைமேல்  
::# இது அழிப்பான் வழி  
::# அறுவான்  
</small>  

## நீர்ப்பாசன கால்வாய்கள்
:கொடிவேரி அணையின் வடக்கு பக்கம் ஒரு கால்வாயும் தெற்கு பக்கம் ஒரு கால்வாயும் வெட்டினார்.  
:கொடிவேரி அணையின் வடக்கு பகுதியில் உள்ள கால்வாய் அத்தாணி வரை செல்கிறது ஏறக்குறைய 10 கி.மீ தொலைவு செல்கிறது. இந்த கால்வாய் அரக்கன்கோட்டை கால்வாய் என்று பொதுமக்களால் அழைக்கப்படுகிறது.  
:கொடிவேரி அணையின் தெற்கு பகுதியில் உள்ள மற்றோரு கால்வாய் கவுந்தப்பாடி மேட்டுப்பாளையம் வரை ஏறக்குறைய 15 கி.மீ செல்கிறது. இந்த கால்வாய் தட்டப்பள்ளி கால்வாய் என்று அழைக்கப்படுகிறது.